12ê çeleyî de sereştişê vera dewa Dilkîya û Azika ya Semsûrî de Mulla Rûşen (65) û Mehmet Tekyildiz ameybî destbendkerdene. Rûşen û Tekyildiz vizêr seba îfade sewqê edlîyeyî ameyî kerdene. Dozgerîye bi îdîaya 'endamîya rêxistine' Rûşen û Tekyildiz sewqê mehkeme kerd.
Mehkeme Tekyildiz bi şertê kontrolê eldîyî vera da la Rûşen tepişîya û erşawîya Zîndanê Riha.
Dîya zanayene ke wextê cigêrayîşê keyeyê ci de dest nîya deyîranê ke Rûşenî bi xo viraştî ser. Ame parekerdene ke Rûşen de nêweşîyê kronîkî û qelbî estê.
